《古风寿九十》
元代·熊禾

百年九十多，百里九十半。
我持千岁樽，祝公椿松算。
忆昔钓璜叟，桓桓鹰扬旦。
是时年未百，一出戡祸乱。
丹书佐太平，树立更明焕。
又思淇澳翁，盛德为世冠。
懿戒亦何年，耄境若童草。
前公十年期，丹扆隆简眷。
太公出为将，远业俟时奋。
后公更五年，进德当不倦。
武公入为相，苍生副深愿。
昭代儒老成，硕望孚众观。
百年未为多，名节千载看。
后皇启昌运，万一效裨赞。

作者简介：熊禾(1247～1312年)，字位辛，一字去非，号勿轩，晚号退斋。元初著名理学家、教育家。建阳崇泰里（今莒口乡）人，世居云谷鳌峰之阳熊墩。幼年颖慧，有志于濂、洛、关、闽之学。访朱熹门人辅广，拜其为师，游浙江，受业于刘敬堂，得朱熹晚年同黄干论学之要旨。登南宋咸淳十年(1274年)进士，受任汀州（今属福建）司户参军，颇有政绩。